open-index/open-wikipedia-markdown huggingface dataset:
Edward Larkin

**Edward Rennix «Teddy» Larkin** (født 21. september 1880 i North Lambton i New South Wales, død 25. april 1915 i Gallipoli i Tyrkia) var en australsk parlamentariker og  rugby-spiller på Australias landslag som deltok i den første verdenskrig. Han ble drept i en aksjon i Tyrkia på den aller første dagen av kampene i Gallipoli.

Han var en av bare to medlemmer av det australske parlamentet som falt under den første verdenskrigen. Han var medlem av det australske parlamentet for distriktet Willoughby i delstaten New South Wales sin lovgivende forsamling fra desember 1913 og frem til sin død i 1915. Familien hans flyttet til Camperdown i Sydney, hvor den unge Larkin fikk utdannelse ved St. Benedict's Broadway og senere begynte ved St. Joseph's College, Hunters Hill der han spilte på skolens rugbylag. Etter skolen jobbet han innenfor journalistikk før han ble ansatt ved Metropolitan Police Force i 1903 som en vanlig konstabel, senere ble han forfremmet til førstekonstabel i 1905.

Larkin opprettholdt sitt aktive engasjement innenfor flere idrettsgrener etter å ha fullført skolegangen spilte han cricket og drev med svømming og rugby. Han spilte for Australias nasjonale rugbylag før han ble medlem av det australske Labour Party. Larkin var medlem av New South Wales lovgivende forsamling fra desember 1913 og frem til sin død. Larkins lovende karriere innenfor australsk politikk ble avsluttet da første verdenskrig brøt ut, den 4. august 1914. Av patriotiske grunner vervet Larkin seg til C Company i 1. bataljon, 1. Brigade som var en del av First Australian Imperial Force. Han vervet seg til det australske militæret mindre enn ti dager etter at verdenskrigen var erklært.

Bataljonen som Larkin var medlem av ankom Egypt den 2. desember 1914. Larkins bror Martin hadde også vervet seg til militæret og ble utstasjonert i Egypt, der begge brødrene var aktive i å fremme rugby blant de andre australske soldatene. Bataljonen som Eward Larkin var med i, gikk i land på Anzac Cove i Tyrkia ved daggry den 25. april 1915, der de tok del i kampene for å få fotfeste på denne halvøya.

Tyrkerne tilkjempet seg etter hvert kontroll og de igangsatte flere motangrep for å drive de allierte soldatene vekk fra høydene i landskapet. Larkin døde under disse kampene i en skur av kuler fra et maskingevær. Medsoldater som overlevde den første verdenskrig skal senere ha uttalt at sårede og døende soldater lå strødd rundt Larkin, men da den medisinske hjelpen ankom skal han ha vinket dem vekk og sagt at «Det er soldater med mye verre skader enn meg der ute». Senere fant de ham død.

Hans bror Martin som var 37 år gammel, mistet også livet den samme dagen på høydene ovenfor Anzac Cove. Kroppen hans ble ikke gjenfunnet før våpenhvilen den 24. mai. Men det finnes ingen kjent grav for noen av Larkin-brødrene og deres navn er registrert på et minnesmerke over 4&nbsp;934 soldater fra Australia og New Zealand som ble drept i dette området. Ingen av soldatene som står oppført på dette minnesmerket har noen annen kjent grav.

## Referanser
Česká Lípa

**Česká Lípa** er en by i regionen Liberec i Nord-Böhmen i Tsjekkia. Den har  innbyggere (2022). Česká Lípa har Molde som norsk vennskapsby.

## Referanser


## Eksterne lenker
*
Graue Panther

**Graue Panther** (inntil 1993 Die Grauen) var et tysk småparti som eksisterte fra 1989 til 2008. Partiet ble grunnlagt av Trude Unruh (født 1925) som tidligere hadde vært partiuavhengig medlem av de Grønnes fraksjon i Forbundsdagen. Forgjengeren var Unruhs Senioren-Schuz-Bund – en interesseorganisasjon for eldre. I 2006 fikk partiet 3,8 % av stemmene i Berlin. Som følge av en partistøtteaffære i 2008 ble partiet oppløst med opphørsdato 29. mars 2008.
 
## Etterfølgende partier
Etter oppløsningen av Graue Panther ble to nye partier stiftet: *Die Grauen – Generationspartei* og *Allianz Graue Panther*. 

## Referanser


## Eksterne lenker
* 
*
Lawrence Nuesslein

**Lawrence Adam Nuesslein** (født 16. mai 1895 i Richfield i New Jersey, død 10. mai 1971 i Allentown i Pennsylvania) var en amerikansk skytter som deltok i de olympiske leker 1920 i Antwerpen.

Nuesslein ble olympisk mester i skyting to ganger under OL 1920 i Antwerpen. Han både den individuelle- og lagskyting 50 meter rifle. Han vant med 391 poeng foran sine landsmenn Arthur Rothrock 386 og Dennis Fenton med 385 poeng. USA vant lagskytingen foran Sverige og Norge. De andre på laget var Dennis Fenton, Willis Lee, Arthur Rothrock og Ollie Schriver. Nesslein vant også en sølv- og to bronsemedaljer.

## OL-medaljer
*  1920  Antwerpen &ndash; **Gull** i skyting, 50 meter rifle  USA
*  1920  Antwerpen &ndash; **Gull** i skyting, 50 meter rifle, lag  USA
*  1920  Antwerpen &ndash; Sølv i skyting, 300 m armégevær, stående, lag  USA
*  1920  Antwerpen &ndash; Bronse i skyting, 300 m armégevær, stående  USA
*  1920  Antwerpen &ndash; Bronse i skyting, 100 m løpende hjort, enkeltskudd, lag  USA

## Eksterne lenker
*
San Giovanni dei Fiorentini

**San Giovanni dei Fiorentini** er en kirke i Roma. Den er innviet til Johannes Døperen.

## Bygningshistorie
Byggingen av kirken begynte i 1509 og ble fullført cirka 1735 da fasaden stod ferdig. En rekke kjente arkitekter har bidratt til utformning av kirken, blant andre Antonio da Sangallo den yngre, Michelangelo, Giacomo della Porta, Borromini og Carlo Maderno.

Fasaden er et verk av Alessandro Galilei.

## Referanser


## Eksterne lenker
* 
* Kirker i Roma Wiki
Davis forskningsstasjon

**Davis Station** er en australsk forskningsstasjon i Antarktis, beliggende i den antarktiske oasen Vestfold Hills i Princess Elizabeth Land. Stasjonen er helårsbemannet og opereres av Australian Antarctic Division (AAD). Det er den travleste australske forskningsstasjonen i Antarktis.

## Historie
I 1955 kunngjorde australske myndigheter at landet ville etablere en stasjon i Vestfold Hills. I januar 1957 skulle en ekspedisjon lokalisere et egnet sted for å etablere basen, noe som viste seg å være utfordrende på grunn av mangel på gode ankringsplasser og ferskvannskilder. Etter to dager med undersøkelser, ble imidlertid en brukbar plass identifisert og utpekt. Fra 13. til 20. januar ble ekspedisjonsskipet «Kista Dan» losset. Den første sesongen overvintret fem mann.

Davis Station var midlertidig stengt fra januar 1965 til februar 1969 i forbindelse med etableringen av Casey Station, men har vært i kontinuerlig drift siden.

Statsjonen er oppkalt etter den australske oppdageren og navigatøren John King Davis (1884–1967).

## Klima
Davis Station ligger i et område med polarklima:

## Eksterne lenker
* Davis Station Australian Antarctic Division
* Davis Station webkamera
Arthur Rothrock

**Arthur Dale Rothrock** (født 7. januar 1886 i Hancock County i Ohio, 28. november 1938) var en amerikansk skytter som deltok i de olympiske leker 1920 i Antwerpen.

Rothrock ble olympisk mester i skyting under OL 1920 i Antwerpen. Han var med på det amerikanske laget som vant lagskytingen foran Sverige og Norge. De andre på laget var Dennis Fenton, Willis Lee, Lawrence Nuesslein og Ollie Schriver. I den individuelle konkurransen kom han på andreplass bak sin landsmenn Lawrence Nuesslein.

## OL-medaljer
*  1920  Antwerpen &ndash; **Gull** i skyting, 50 meter rifle, lag  USA
*  1920  Antwerpen &ndash; Sølv i skyting, 50 meter rifle  USA

## Eksterne lenker
*
Base Esperanza

**Esperanza** (spansk: *Base Esperanza*) er en argentinsk forskningsstasjon beliggende ved Hope Bay på Trinityhalvøya, Antarktishalvøya. Basen ble etablert sesongen 1951/1952 og huser 66 innbyggere om vinteren (2010), inkludert 9 familier og 16 barn. Provinsskolen *#38 «Julio Argentino Roca»* ble grunnlagt i 1978 og fikk status som uavhengig i 1997. Radiostasjonen LRA 36 *Radio Nacional Arcángel San Gabriel* startet sendinger i 1979.

De gjennomsnittlige temperaturene er -5,5&nbsp;°C og varierer fra -10,8&nbsp;°C om vinteren til 0,2&nbsp;°C om sommeren. Temperaturtrenden siden 1948 er +0,0315&nbsp;°C/år (årlig), +0.0413&nbsp;°C/år (vinter) og +0.0300&nbsp;°C/år (sommer).

De 43 bygningene på basen har en samlet areal på ca. &nbsp;m² og &nbsp;liter drivstoff brukes årlig til å drive fire generatorer som produserer elektrisitet til basen. Forskningsprosjekter inkluderer glasiologi, seismologi, oseanografi, kystøkologi, biologi, geologi og limnologi.

Esperanza er også blitt kjent som fødestedet til Emilio Marcos Palma, den første personen til å bli født i Antarktika. Basen har også turistfasiliteter, og blir årlig besøkt av rundt  turister.

## Klima

## Referanser

* *Antarctica*. Sydney: Reader's Digest, 1985, s.&nbsp;156-157.
* Child, Jack. *Antarctica and South American Geopolitics: Frozen Lebensraum*. New York: Praeger  Publishers, 1988, s.&nbsp;73.
* Lonely Planet, *Antarctica: a Lonely Planet Travel Survival Kit*, Oakland, CA: Lonely Planet Publications, 1996, 302-304.
* Stewart, Andrew, *Antarctica: An Encyclopedia*. London: McFarland and Co., 1990 (2 volumes), s.&nbsp;469.
* U.S. National Science Foundation, *Geographic Names of the Antarctic*, Fred G. Alberts, ed. Washington: NSF, 1980.

## Eksterne lenker
* 
* Council Of Managers Of National Antarctic Programs: Base Esperanza
* Temperatures
Elfi Sverdrup

**Elfi Sverdrup** (født 1958) er en norsk billedkunstner, kunsthåndverker og sanger. Som kunstner har hun særlig arbeidet med smykkedesign.

## Bakgrunn og arbeid
Elfi Sverdrup vokste opp i Stokke i Vestfold som datter av lyrikeren Harald Sverdrup. Hun fikk kunstutdannelse ved metallinja ved Statens Håndverks- og Kunstindustriskole (1981–1985) og i malerklassen ved Statens kunstakademi (1985–1989). Hun har  deltatt med arbeider på en rekke separat- og gruppeutstillinger. Som smykkekunstner arbeider hun ofte tett opp mot naturfolkenes objekter i materiale, formgivning og idé.

Elfi Sverdrup synger i musikkgruppa AKKU sammen med tubaisten Lars Andreas Haug, vokalisten Ruth Wilhelmine Meyer, saxofonisten Grzech Piotrowski og trommeslageren Knut Aalefjær. Sverdrup har arbeidet med forskjellige folkelige sangteknikker, blant annet kveding, joik, inuittisk catajasang og overtonesang. 

Etter studieår i Oslo bor og arbeider Elfi Sverdrup fortsatt i Stokke. Hun var i flere år samboer med Drammens-dikteren Triztan Vindtorn.

I 2016 ble Sverdrup til delt Vestfold fylkeskommunes kunstnerpris.

## Referanser


## Eksterne lenker
* Hjemmeside 
* barneboka ''Ekornfolket frå Hundreårsskogen'' illustrert av Elfi Sverdrup 1993
Mustang (album)

***Mustang*** er et musikkalbum med Svein Finjarn, utgitt i 1977. Dette er hans første plate som soloartist.

## Sporliste

# «Wonderful Land» (Jerry Lordan)
# «Mustang» (Svein Finjarn)
# «My Blue Heaven» (Walter Donaldson/George Whiting)
# «Midnight» (Hank Marvin/Bruce Welch)
# «Stingray» (Claus Ogerman)
# «Slaughter on Tenth Avenue» (Richard Rodgers)
# «Chattanooga Choo Choo» (Harry Warren)
# «Dance On» (Valerie Murtagh/Elaine Murtagh/Ray Adams)
# «Londonderry Air» (Trad. arr. Duane Eddy)
# «Man of Mystery» (Michael Carr)
# «Shazam!» (Duane Eddy/Lee Hazlewood)
# «Atlantis» (Jerry Lordan)
# «Forty Miles of Bad Road» (Duane Eddy/Al Casey)
# «Diamonds» (Jerry Lordan)

## Medvirkende
### Musikere
* Svein Finjarn - gitarer
* Arne Schulze - gitarer
* Terje Dyrud - gitarer
* Ivar Hovden - rytmegitar 
* Eigil Berg - keyboard, piano, synth, flygel
* Håkon Vellesvik - bass
* Johnny Sareussen - bass, produsent, kor
* Knut Riisnæs - tenorsaksofon 
* Leif Jensen - trommer, perkusjon
* Anne Lise Gjøstøl - kor
### Øvrige medvirkende
* Pete Knutsen - stryke- og blåsearrangement 
* Inge Holst Jacobsen - tekniker
* Hans Petter Danielsen - tekniker
* Helge Jørgensen - omslagsfoto 
## Eksterne lenker
* Mustang
Dennis Fenton

**Dennis Fenton** (født 20. november 1888 i Ventry på Irland, død 29. mars 1954 i Denver i Colorado) var en amerikansk skytter som deltok i de olympiske leker 1920 i Antwerpen og 1924 i Paris.   
 
Fenton ble olympisk mester i skyting tre ganger under OL 1920 i Antwerpen. Han var med på de amerikanske lagene som vant, 50- og 300 meter rifle og 600 meter armégevær liggende.

## OL-medaljer
*  1920  Antwerpen &ndash; **Gull** i skyting, 50 meter rifle, lag  USA
*  1920  Antwerpen &ndash; **Gull** i skyting, 300 m rifle 3 stillinger, lag  USA
*  1920  Antwerpen &ndash; **Gull** i skyting, 600 m armégevær liggende, lag  USA
*  1920  Antwerpen &ndash; Bronse i skyting, 50 meter rifle  USA
*  1924  Paris &ndash; Bronse i skyting, 100 m løpende hjort, enkeltskudd, lag  USA

## Eksterne lenker
*
Willis Lee

**Willis Augustus Lee** (født 11. mai 1888, død 25. august 1945) var en amerikansk skytter som deltok i de olympiske leker 1920 i Antwerpen.

Lee ble olympisk mester i skyting fem ganger under OL 1920 i Antwerpen. Han vant fem gull-, en sølv- og en bronsemedalje, alle i lagskyting.

## OL-medaljer
*  1920  Antwerpen &ndash; **Gull** i skyting,  50 m rifle, lag  USA
*  1920  Antwerpen &ndash; **Gull** i skyting, 300 meter armégevær liggende, lag  USA
*  1920  Antwerpen &ndash; **Gull** i skyting, 300 meter rifle, lag  USA
*  1920  Antwerpen &ndash; **Gull** i skyting, 600 m armégevær, liggende, lag  USA
*  1920  Antwerpen &ndash; **Gull** i skyting, 300 og 600 m armégevær, liggende, lag  USA
*  1920  Antwerpen &ndash; Sølv i skyting, 300 meter armégevær stående, lag  USA
*  1920  Antwerpen &ndash; Bronse i skyting, 100 løpende hjort enkeltskudd, lag  USA

## Referanser


## Eksterne lenker
*
Arme syndige menneske

***Arme syndige menneske*** er en norsk spillefilm fra 1980, regissert av Egil Kolstø. Filmen handler om en ung manns alkoholmisbruk og tiden hans på et psykiatrisk sykehus. Han jobber som journalist og drar til København for å oppsøke rusmiddelavhengige ungdommer. Dette kommer til å prege livet hans og han får mange riper i lakken.

## Handling
Den tilsynelatende vellykkede, unge journalisten Erik Mogensen reiser til København for å skrive en artikkel om rusmiddelavhengige ungdommer. Erik er periodedranker og sliter en del med dette. Han oppsøker ungdommer i det illegale rusmiljøet i København og på samme tid begynner han å misbruke alkohol for alvor. Innimellom i filmen får vi tilbakeblikk fra den tiden Erik ble innlagt på et psykiatrisk sykehus, og vi ser scener fra hans fortrolige samtaler med andre pasienter på denne institusjonen. Vi følger også Erik under gruppebehandlingen på det samme sykehuset. Gjennom filmen forstår vi at Erik bærer på mye av den samme angsten og utryggheten som disse unge rusmiddelavhengige i København. Han får på disse dagene blant de rusmiddelavhengige flere riper i den tilsynelatende vellykkede fasaden.

## Mottakelse
Filmen mottok terningkast 3 i VG og Programbladet, mens Aftenposten ga den terningkast 4.

## I rollene
* Svein Scharffenberg – *Erik, journalist* 
* Anne Marie Ottersen – *Karin* 
* Mona Hofland – *Irene, pasient* 
* Peter Lindgren – *Svensk seiler* 
* Ole Ernst – *Gjest på kafé* 
* Erik Hivju – *Psykiatrisk pasient* 
* Frank Robert – *Eriks far* 
* Marit Halset – *Eriks mor* 
* Wenche Medbøe – *Sykepleier*
* Anette Jørgensen – *Astri, rusmiddelavhengig* 
* Unn Vibeke Hol – *Pasient* 
* Martin Seguera – *Erik som barn* 
* Jytte Valbak – *Sosialarbeider* 
* Egil Kolstø – *Terapeut* 
* Andreas Kolstø – *Jens*

## Eksterne lenker
* 
* *[http://www.filmweb.no/film/article254948.ece Arme syndige menneske]* hos Filmweb
Oratorio del Gonfalone

**Oratorio del Gonfalone**, iblant kalt *Santi Pietro e Paolo*, er en bygning i nærheten av Via Giulia i rione Ponte i sentrale Roma. Den ble tidligere brukt som oratorium for *Arciconfraternita del Gonfalone*, et kristent brorskap, grunnlagt i 1264, som opprinnelige viet seg til bønn og botsgjerninger. På siste delen av 1500-tallet kjøpte brorskapet fri kristne slaver fra tyrkerne.

Oratoriet ble oppført mellom 1544 og 1547 ovenpå 700-tallskirken *Santa Lucia ad flumen* (’Sankta Lucia ved elven’, dvs. Tiberen). Den eldste kirken ble etter hvert benyttet som krypten til oratoriet. Oratoriet ble utsmykket på 1550- og 1560-tallet med fresker i manieristisk stil, utført av en rekke av datidens fremste kunstnere, deriblant Federico Zuccaro, Raffaellino da Reggio, Livio Agresti, Cesare Nebbia, Marco Pino, Matteo da Lecce og Il Bertoja.

Siden 1960 er det tidligere oratoriet sete for Coro Polifonico Romano, som noen ganger holder konserter i bygningen.

## Kilder
* Armellini, Mariano, *Le Chiese di Roma dal secolo IV al XIX*. Roma: Edizioni del Pasquino 1982.
* Barchiesi, Sofia, ”Oratorio del Gonfalone”, *Roma Sacra*. 11° itinerario. Roma: Elio de Rosa Editore 1997. ISBN 88-7369-026-2
* Lombardi, Ferruccio, *Roma: le chiese scomparse. La memoria storica della città*. 2° ediz. Roma: Fratelli Palombi editori 1998. ISBN 88-7621-069-5

## Eksterne lenker
*
Zitadelle Spandau

:*[[Spandau (andre betydninger)|Spandau]] kan ha flere betydninger*

**Zitadelle Spandau** er et citadell i den administrative bydelen Spandau i Berlin. Det ble oppført 1559–1594 og regnes for å være en av Europas mest betydningsfulle og best bevarte festninger fra renessansen.

Festningsanlegget er oppført på en øy nordøst for Spandauer Altstadt, hvor elvene Havel og Spree møtes. Det ble bygget for å beskytte byen Spandau, som var selvstendig helt frem til 1920. Arkitekt var italieneren Francesco Chiaramella de Gandino. Anlegget gjenspeiler datidens byggetekniske ideal – det er symmetrisk, har fire bastioner og dermed ingen blinde vinkler.

Citadellet har vært brukt til en rekke forskjellige formål, bl.a. som ammunisjonsfabrikk under tredveårskrigen og gasslaboratorium under den andre verdenskrigen. I de senere år har det fungert som museum og er en populær severdighet. 

Zitadelle Spandau må ikke forveksles med Spandaufengslet som nå er revet.

## Flaggermus
Citadellet er et av de viktigste vinterkvarterer for flaggermus i Europa. I kjelleren til hus nr 4 finnes flere ulike arter. Medarbeiderne i flaggermuskjelleren organiserer årlig en *flaggermusfest* og det gis også omvisninger.

## Referanser


## Eksterne lenker
*
3XN

**3XN** er et dansk arkitektfirma med kontorer i Århus og København. 3XN ble grunnlagt som Nielsen, Nielsen & Nielsen (*3xNielsen*) i 1986 i Århus av Kim Herforth Nielsen, Lars Frank Nielsen og Hans Peter Svendler Nielsen. Sistnevnte gikk ut av firmaet 1992, Lars Frank Nielsen gikk ut i 2001. 

3XN ledes av en partnerkrets på tre: kreativ sjef Kim Herforth Nielsen, administrerende direktør Bo Boje Larsen og konkurransesjef Jan Ammundsen.

I Norge er 3XN representert med prosjekter som kulturbygget Plassen i Molde, Buen kulturhus i Mandal og et boligområde i Bjørvika. 

Den 22. mars 2013 åpnet Den Blå Planet – Nordeuropas største akvarium i Kastrup på Amager – tegnet av 3XNs tegnestue.

## Priser – utvalg
Arkitektkontoret mottok Nykredits Arkitekturpris i  og Eckersbergmedaljen i .
Kontoret har vunnet RIBA European Award flere ganger, i 2005 for Sampensions hovedkontor i Hellerup, i 2007 for
Alsion i Sønderborg, i 2011 for Midelfart Sparebank og i 2013 for Frederiksberg Domhus.

## Referanser

## Eksterne lenker
*
Møre og Romsdal kunstsenter

**Møre og Romsdal Kunstsenter (MRK)** ble etablert i 1978 og har fra 2012 lokaler i kulturbygget Plassen i Molde. Tidligere navn: **Kunstnersenteret Møre og Romsdal** og **Møre & Romsdal Kunstnersenter**. 

Kunstsenteret arbeider for å formidle kunst av høy kvalitet til et bredt publikum, og har som mål å stadig presentere program som fascinerer, overrasker og engasjerer besøkende. Ved siden av å vise utstillinger, har senteret administrative oppgaver som skaper og formidler av oppdrag for billedkunstnere og kunsthåndverkere i fylket. Kunstsenteret samarbeider tett med Moldejazz og Bjørnsonfestivalen. 

Styreleder er Jarle Sanden, og daglig leder er fra juli 2024 Hanne Ulla (som overtok etter Madeleine Park). 

MRK mottar finansiell støtte fra Møre og Romsdal fylkeskommune og Molde kommune.

## Referanser


## Eksterne lenker
* Møre og Romsdal kunstsenter
Solo Flight

***Solo Flight*** er et musikkalbum med Svein Finjarn, utgitt i 1978.

## Sporliste

# «Why» (Svein Finjarn/Svein Gundersen)
# «Train of Tears» (Svein Finjarn)
# «I'm Your Man Rock'n'Roll» (Alan Tarney/Trevor Spencer)
# «Don't Change» (Daryl Hall/John Oates/Sara Allen)
# «Rumours» (Svein Finjarn)
# «Run Rabbit Run» (Svein Finjarn/Audun Tylden)
# «Isn't It Always Love» (Karla Bonoff)
# «Sky Eyes» (Gary Wright)
# «Leaving You» (Eva Finjarn/Svein Gundersen)
# «Western Union Man» (Svein Finjarn/Audun Tylden)
# «Endless Waters» (Benny Borg/Bjørn Bergstad)
# «Rude Awakening» (Bruce Miller)

## Medvirkende
### Musikere
* Svein Finjarn - sang, kor, gitarer, låtskriver 
* Bent Bredesen - gitarer
* Bjørn Christiansen - gitarer
* Svein Gundersen - bass, kor, låtskriver
* Bob Hadaway - bass
* Brynjulf Blix - keyboard 
* Leif Jensen - trommer
* Per Ivar Johansen - trommer
* Svein Christiansen - trommer
* Alex - kor
### Øvrige medvirkende
* Nils Bjarne Kvam - produsent
* Inge Holst Jacobsen - tekniker
* Egil Eide - tekniker
* Hans Petter Danielsen - tekniker 
* Ragnar Nybro - tekniker 
* Eva Finjarn - låtskriver 
* Audun Tylden - låtskriver
* Benny Borg - låtskriver
* Bjørn Bergstad - låtskriver
* Helge Jørgensen - foto

## Eksterne lenker
* Solo Flight
Guitar Player

***Guitar Player*** er et musikkalbum med Svein Finjarn, utgitt i 1980.

## Sporliste

# «Billy the Kid» (Finn John Andresen)
# «Alcatraz» (Arne Schulze)
# «Harmonica» (Ennio Morricone)
# «For the First Time» (Finn John Andresen)
# «Carrillon» (Herbie Flowers)
# «Saturday Night Special» (Brian Bennett)
# «Danielle» (Svein Finjarn)
# «Penthouse» (Arne Schulze)
# «Pina Colada» (Arne Schulze)
# «Hush Baby» (Terje Rypdal)

## Medvirkende
### Musikere
* Svein Finjarn - gitarer, låtskriver, produsent, kor
* Arne Schulze - gitarer, perkusjon, låtskriver
* Finn John Andresen - gitarer, låtskriver
* Bjørn Jacobsen - bass
* Brynjulf Blix - keyboard, synth, piano
* Thor Andreassen - trommer, perkusjon 
* Per Ivar Johansen - trommer, perkusjon
* Bjørn Christiansen - munnspill på *Harmonica*
### Øvrige medvirkende
* Hans Petter Danielsen - produsent, tekniker
* Helge Jørgensen - foto
## Eksterne lenker
* 
*  Guitar Player
Molde bibliotek

**Molde bibliotek** har fra juli 2012 holdt til i kulturbygget Plassen midt i Molde sentrum. Evy Sisilie Bergum ledet biblioteket i perioden 2010 - 2019. Marianne Ingeborg Langøy tok over som ny biblioteksjef i juni 2019. Ved sammenslåingen av kommunene: Molde, Nesset og Midsund i 2020 ble Molde bibliotek en del av Moldebiblioteket.

8. januar 2015 ble Molde bibliotek kåret til «Årets bibliotek 2014», biblioteknorges høyeste utmerking. Prisen ble delt ut av Norsk Bibliotekforening.

30. november 2015 ble biblioteket kåret til årets «Bok til alle» - bibliotek 2015 av «Leser søker bok».

## Bygningen
Bygget er tegnet av det danske arkitektfirmaet 3XN. Plassen består av  kvadratmeter over 4 etasjer og rommer Teatret Vårt, Molde International Jazz Festival, Molde bibliotek, Møre og Romsdal kunstsenter og Bjørnsonfestivalen. Kafé Kurt er plassert i byggets 1. etasje og driftes av Teatret Vårt.

Molde bibliotek ble presentert blant de nyeste moderne og arkitektonisk nyskapende bibliotekbygninger på nettstedet librarybuildings.info, som er drevet av NAPLE (National Authorities for Public Libraries in Europa). Biblioteket disponerer 1600 m2  fordelt på tre etasjer.

## Tjenester

Molde bibliotek tilbyr bøker,lokallitteratur, lydbøker, filmer, musikk cd-er, aviser, tidsskrifter, spill og språkkurs. Biblioteket holder ulike typer arrangementer:
* Barnetimer
*PopVit, en serie populærvitenskapelige foredrag. Biblioteket er hovedansvarlig for arrangementene, men samarbeider med en rekke virksomheter og institusjoner
* Litterære arrangement eller andre typer temarelaterte på kveldstid
* «Litt klokere», en kort litterær formidling til alle i lunsjtiden. Bibliotekansatte presenterer diverse bøker
* Språkkafé for fremmedspråklige, drevet av frivillige i regi av biblioteket
* Leseombudordning som består i at frivillige leser høyt rundt om på kommunens institusjoner     

18. juni 2014 lanserte biblioteket en ny tjeneste: utlån av e-bøker til sine lånere.

PC-er med internettilgang, utskriftsmulighet og gratis trådløst nettverk er også tilgjengelige.

## Referanser


## Litteratur
* Kjetil S. Grønnestad: «Molde. Biblioteket på plass der det hører hjemme». I: *Bok og Bibliotek*, nr. 4. 2013.

## Eksterne lenker
*
Koen Verweij

**Koen Verweij** (født 1990) er en nederlandsk skøyteløper og inline-skøyteløper. I sesongen 2010-2011 tok han steget opp til topp 10 på adelskalenderen og ble nr. 3 under EM 2011, og nr 4 i Allround-VM 2011.

## Karriere

Under junior-VM på skøyter i 2009 og 2010 ble han verdensmester allround samt på distansen 5000m begge år. Han ble også verdensmester i lagtempo i årene 2008 og 2009.

Under Vinter-OL 2014 ble han olympisk mester på lagtempo sammen med under Sven Kramer og Jan Blokhuijsen. Under Vinter-OL 2018 ble det samme nederlandske laget utslått av Norge i semifinalen på lagtempo, og vant bronse etter å ha slått New Zealand klart i bronsefinalen. Medalje av samme valør ble det også på Verweij på fellesstarten.

Verweij er samboer med Jutta Leerdam som også er skøyteløper.

## Sammenlagt i [[Verdenscupen på skøyter|Verdenscupen]]
Oppdatert etter sesongen 2020/21.

Sort-markert rubrikk = ikke avholdt konkurranser for sesongen.
– = ikke deltatt på distansen for nevnte sesong.

## Personlige rekorder

## Bilder


Koen Verweij (2009-01-11) 3.jpg|Koen Verweij under allround-EM i 2009
PyeongChang 2018 5094 (26667336178).jpg|Verweij på lagtempo under Vinter-OL 2018 sammen med Sven Kramer og Jan Blokhuijsen


## Referanser


## Eksterne lenker
* 
*  
*  Koen Verweij – Profil på lagside for Team Corendon
*  Koen Verweij – Profil og resultatoversikt på SpeedskatingResults.com
*  Koen Verweij – Resultater på SARA ranglijsten.
* 
;Bilder
*  Bilder av Koen Verweij på SpeedSkatingPhotos.info/DesgPhoto.com
John Edwin Ashley Williams

**John Edwin Ashley Williams** (født 6. mai 1919, død 29. mars 1944) var et australsk flyveress under den den andre verdenskrig. Han tjenestegjorde i Midtøsten og i Nord-Afrika med Royal Air Force (RAF), og var blant de allierte krigsfangene som ble myrdet av tyske Gestapo etter den store rømningen fra Stalag Luft III i 1944. Han kommanderte Skvadron 450 i Royal Australian Air Force (RAAF) i tre dager før han ble tatt til fange i 1942.

## Liv og virke
Williams reiste til Storbritannia der han sluttet seg til flyvåpenet RAF i 1938 og han tjenestegjorde blant annet i Midtøsten og Nord-Afrika sammen med Royal Air Force (RAF). Den 14. august 1939 ble Williams forfremmet til løytnant.

I løpet av juni 1942 ødela Williams en tysk Junkers Ju 87 og en Messerschmitt Bf 109 i nærheten av Gambut. Den 5. juli samme år skjøt Williams ned et Junkers Ju 88. I slutten av september 1942, ble Williams tildelt utmerkelsen Distinguished Flying Cross. Under det andre slaget ved El Alamein, spilte RAF en viktig rolle og de gjennomførte en rekke angrep som sørget for store tap på aksemaktenes militære våpen og utrustning. Williams ble i 1942 forfremmet til fungerende skvadron-leder og han ble utnevnt til sjef for den 450. skvadronen. Samme året ble Williams sitt fly tilfeldigvis truffet av ild fra et annet medlem av hans skvadron. Flyet hans krasjlandet og han ble oppdaget og tatt til fange av tyskerne. Williams hadde da fem offisielle seire i luftkamper mot det tyske Luftwaffe.

## Referanser


## Litteratur
* Australian War Memorial (2008): «40652 Squadron Leader John Edwin Ashley Williams, DFC»
* Brodie, Ian (2006): «Squadron Leader John Edwin Ashley Williams». New Zealand Fighter Pilots Museum.
* Brown, Russell (2000): *Desert Warriors: Australian P-40 Pilots at War in the Middle East and North Africa, 1941-1943*. Maryborough, Queensland, Australia: Banner Books. ISBN 1-875593-22-5.
* Herington, John (1954): *Second World War Volume III: Air War Against Germany and Italy, 1939–1943* (1. utg.). Canberra: Australian War Memorial.
* Sly, Edward «Ted» (2003): *The Luck of the Draw: Spitfires, Kittyhawks & RAAF*. Ballina NSW, Australia: Spitfire Books. ISBN 0-646-46314-4.
* Thomas, Andrew (2005): *Tomahawk and Kittyhawk Aces of the RAF and Commonwealth*. Oxford, UK: Osprey Publications. ISBN 978-1-84176-083-4.
Reginald Swartz

**Reginald William Colin Swartz** (født 14. april 1911 i Brisbane i Australia, død 2. februar 2006) var en australsk politiker, og minister i regjeringen til statsministerne Robert Menzies, Harold Holt og John Gorton i Australia. 

Swartz ble utdannet ved Toowoomba Grammar School. Han sluttet seg til andre den første australske imperiestyrke under den andre verdenskrig. Swartz var medlem av en infanteri-bataljon i den australske åttende divisjon under slaget om Malaya. Etter at han ble tatt til fange av en gruppe japanske soldatene, satt han som krigsfange i Changi fengselet og arbeidet på en jernbane mellom Burma og Thailand, sammen med en rekke andre allierte krigsfanger. Han ble utnevnt til medlem (MBE) av den britiske Order of the British Empire for sin krigstjeneste for de allierte under krigen. Senere ble han forfremmet til kommandørridder (KBE).

Spesielt kjent er Swartz for hans periode som minister for den australske sivile luftfarten mellom 1966 og 1969. Han representerte Division of Darling Downs i Representantenes hus i Australia mellom 1949 og 1972 og han var medlem av regjeringen gjennom hele hans parlamentariske tjeneste. I 1988 åpnet han sammen med John Carrick og Tom Uren – som også var australske parlamentarikere som tidligere hadde sittet som japanske krigsfanger fra den andre verdenskrig – og åpnet Hellfire Pass Memorial Museum til minne om de over 2700 australierne som døde mens de arbeidet på jernbanen mellom Burma og Thailand. 

Statsminister Robert Menzies utnevnte Swartz til posisjonen som statssekretær for australsk handel i 1956. I denne stillingen ledet han samme året flere handelsavtaler mellom India og Australia, og senere også med Sørøst-Asia i 1958. Han ble utnevnt til helseminister i 1964 og satt på denne posten frem til 1966 og for en kortere periode satt han som minister for sosiale tjenester tidlig i 1965. Han ble adlet i 1972. Han døde i 2006, i en alder av 95 år.

## Referanser
Lacsa

**Lacsa** er Costa Ricas nasjonale flyselskap. Det blei grunnlagt i 1945 og holder til i hovedstaden San José. Det er medlem av TACA-alliansen. Lacsa flyr til over 35 destinasjoner i Mellom-, Nord- og Sør-Amerika. Alle de internasjonale flygningene opereres nå av TACA, men Lacsa er det eneste av de seks selskapene i alliansen som har beholdt sin egen IATA-kode (LR) og flygningsnummer. Lacsas ICAO-kode er LRC.

## Eksterne lenker
* TACAs hjemmeside
TACA

**TACA** er et flyselskap som består av seks underselskaper, hovedsakelig fra Mellom-Amerika. Det blei grunnlagt i 1931. Navnet TACA var opprinnelig en forkortelse for *Transportes Aéreos Centroamericanos* («Mellomamerikansk lufttransport»), men står nå for *Transportes Aéreos del Continente Americano* («Lufttransport på det amerikanske kontinentet»), etter at selskapet har utvida rutetilbudet i Sør-Amerika betraktelig ved opprettelsen av TACA Peru.

De seks underselskapene er:
* TACA International (El Salvador)
* TACA de Honduras (Honduras)
* TACA Peru (Peru)
* NICA (Nicaragua)
* Lacsa (Costa Rica)
* Aviateca (Guatemala)

TACAs IATA-kode er TA. Lacsa bruker fremdeles sin egen kode (LR).

## Eksterne lenker
* TACAs hjemmeside
Eurotreff 4

***Eurotreff 4*** er et musikkalbum med Four Jets, utgitt i 1974.

## Sporliste

# «Kansas City» (Leiber/Stoller)
# «Jeg ser en dag» (Gerrit den Braber/Hans van Hemert/Bjørn Borkenhagen)
# «The Air That I Breathe» (Albert Hammond/Mike Hazlewood)
# «Shang-a-Lang» (Bill Martin/Phil Coulter)
# «Kanskje er det bare regnet» - Herzen haben keine Fenster (Georg Buschor/Borkenhagen)
# «Everyday» (Noddy Holder/Jim Lea)
# «Seasons in the Sun» (Jacques Brel/Rod McKuen)
# «Vi holder sammen» - Let's Work Together (Wilbert Harrison/Bjørn Borkenhagen)
# «Waterloo» (Stig Anderson/Björn Ulvaeus/Benny Andersson)
# «Den magiske spiker'n (te mor mi)» (Tor Brovold/Linhjell/Kai Biermann)
# «The Most Beautiful Girl» (Rory Michael Bourke/Billy Sherrill/Norro Wilson)
# «Syng din melodi» (Bjørn Borkenhagen)
# «Poor People» (Buddy Buie/J. R. Cobb)

## Medvirkende
### Four Jets
* Liv Mylius - sang
* Tor Brovold - sang
* Geir Johansen - gitar, congas, sang
* Jens Petter Søreng - gitarer, sang
* Per Arnt Tødaas - orgel, piano, synth, mellotron, sang
* Arnt Pettersen - bass
* Kai Biermann - trommer, congas

### Øvrige medvirkende
* Leif Hemmingsen - produsent
* Roy Balamühr - bass på *Vi holder sammen*
* Bjørn Borkenhagen - låtskriver
* Rolf Kjernet - tekniker 
* Arne Nordtømme - fotograf 
* Thomas Stavrum - crew 
## Eksterne lenker
* Eurotreff 4
Sol om natten

***Sol om natten*** er et musikkalbum med Kate Gulbrandsen, utgitt i 1991.

## Sporliste
# «Så god når du smiler»
# «Dele din verden»
# «Sol om natten»
# «Dine øyne forteller»
# «Du er alt jeg har»
# «Farge på livet»
# «Nærhet»
# «Regnbuen»
# «Lys i livet»
# «Til alt blir lyst igjen»

## Eksterne lenker
*
Rendition of You

***Rendition of You*** er et musikkalbum med Montée, med utgivelsesdato 15. april 2011, utgitt av Oslo Records. Dette er bandets andre plate. Følgende singler ble sluppet før platen: *«[[Ghost (sang)|Ghost]]»* (juni 2010) og *«Faith»* (januar 2011). 

## Sporliste
# «Faith»
# «Rendition Of You»
# «Staying Up»
# «Find My Love»
# «Ghost»
# «Closer to You»
# «Gone Today»
# «Crystal Shore»
# «Souvenir»
# «Move»
# «Paper-thin»
Amaszonas

**Amaszonas** er et boliviansk flyselskap. Det opererer i de nordlige og nordøstlige delene av landet. Det flyr fra La Paz, Cochabamba og Santa Cruz til sju mindre byer nord i landet. De viktigste av disse er Trinidad og Rurrenabaque.

Navnet er et ordspill på uttrykket *A más zonas* («til flere områder») og det nesten identiske Amazonas.

Amaszonas' ICAO-flyselskapskode er AZN.

## Eksterne lenker
* '
Oslo Records

**Oslo Records** er et norsk plateselskap etablert i 2007. Den første artisten som ble gitt ut på selskapet var Chris Lee, som var den eneste artisten på selskapet de første årene. Selskapet har gitt ut musikk med artister som Maya Vik, Proviant Audio, Montée, Oral Bee, Mr. Pimp-Lotion, Big Ice, Aslak Hartberg, Yoguttene, Larsiveli, Makko Makeba, Kappekoff, ZadeKing, med flere. i 2014 ble søsterselskapet YGMG AS etablert, i samarbeid med rapgruppen Yoguttene. Selskapet har signert artister som Sushi x Kobe, Snow Boyz, Skaterboy Rico, og Kald Flamme.  

## Albumutgivelser
* Chris Lee – *[[Worry No]]* (2008)
* Chris Lee – *[[Love Ghost]]* (2009)
* Montée – *[[Rendition Of You]]* (2011)
* G-Side – *The One...Cohesive* (2011)
* Maya Vik – *[[Château Faux-Coupe]]* (2011)
* Maya Vik – *Bummer Gun* (2012)
* Yoguttene – *D'sant EP* (2013)
* Yoguttene – *D'sant 2 EP* (2013)
* Proviant Audio – *Drift Days & Disco Nights* (2013)
* Big Ice – *På min west coast shit* (2013)
* Aslak Hartberg's The Fuzz – *The Dancer* (2013)
* Handerre Linni – *1000 Tak* EP (YGMG, 2014)
* Yoguttene & Drippin – *Ong Klub Gud EP* (YGMG, 2014)
* Yoguttene – *D'Sant 3D EP* (YGMG, 2014)
* Maya Vik – *Beyond The Basics EP* (2015)
* $ushi x Kobe – *Japan EP* (YGMG, 2015)
* Yoguttene – *$vai* (YGMG, 2015)
* Oral Bee & Da Playboy Foundation – *Putter Det Ned 4Ever* (2015)
* Chris Lee – *Epilogues* (2015)
* Linni – *Minimum* (YGMG, 2015)
* Basmo Fam – *Alene hjemme* (2016)
* Asken – *Byen* (YGMG, 2016)
* Onge Anka – *Slipp Anka fri det er vår* (2016)
* Oral Bee – *Pimpguden Befalte Meg Til Det* (2016)
* Asken – *Natten* (YGMG, 2016)
* Neste Planet – *Hvordan danse naken & drepe drager EP* (YGMG 2016)
* Larsiveli & Makko Makeba – *Brødrene Gjeddehjerte* (2017)
* Kappekoff – *Kappekoff* (2017)
* Oral Bee – *Ukas Bangers* (2017)
* Oral Bee & Da Playboy Foundation – *Den Hellige Treenigheten* (2017)
* Linni – *Maksimum* (YGMG, 2017)
* Mr. Pimp Lotion – *Lotion's Eleven* (2017)
* Mr. Pimp-Lotion – *Lotion's Twelve* (2017)
* Mr. Pimp-Lotion – *Lotion's Thirteen* (2017)
* Linni – *Medium* (YGMG, 2017)
* Neste Planet – *Mine drager og helter* (YGMG, 2018)
* Vin og rap (diverse artister) – *Vin og rap* (2018)

## Referanser


## Eksterne lenker
*
Morten Tyldum

**Morten Tyldum** (født 1967) er en norsk filmregissør. Han hadde sin spillefilmdebut med *[[Buddy (film)|Buddy]]* (2003). Deretter regisserte Tyldum *[[Varg Veum – Falne engler]]* (2008), basert på en roman av Gunnar Staalesen, og *[[Hodejegerne (film)|Hodejegerne]]* (2011), basert på en roman av Jo Nesbø. Han ble nominert til Oscar for beste regi for *[[The Imitation Game]]* (2014), som er basert på den britiske matematikeren Alan Turings innsats under andre verdenskrig. 
Filmen vant en Oscar for beste tilrettelagte manus, Graham Moore.

## Barndom
Tyldum ble født 19. mai 1967 i Bergen. Han vokste opp i Fyllingsdalen og senere på Sotra, men bodde i Tønsberg fra han var fem til åtte år gammel. Tyldum studerte ved Universitetet i Bergen, før han flyttet til New York som 20-åring. Der ble han utdannet ved School of Visual Arts.

## Karriere
Tyldum arbeidet i NRK Drama og var med på å starte ungdomsserien *[[U (TV-serie)|U]]* i 1991. Han regisserte også kortfilmer, novellefilmer og reklamefilmer. I 1999 ble Tyldum kåret til Årets filmtalent i *[[Dagbladet]]*. Han hadde sin spillefilmdebut med dramakomedien *[[Buddy (film)|Buddy]]* (2003), med Nicolai Cleve Broch, Aksel Hennie, Anders Baasmo Christiansen, Pia Tjelta, Janne Formoe og Edward Schultheiss i hovedrollene. Filmen vant prisen for beste norske kinofilm under Amandaprisen 2004. Tyldum regisserte deretter kriminalfilmen *[[Varg Veum – Falne engler]]* (2008), med Trond Espen Seim, Bjørn Floberg og Pia Tjelta i hovedrollene. Filmen er basert på Gunnar Staalesens roman *Falne engler* og er den fjerde i filmserien om privatdetektiven Varg Veum.

Tyldum gjorde seg bemerket internasjonalt med kriminalfilmen *[[Hodejegerne (film)|Hodejegerne]]* (2011), med Aksel Hennie, Nikolaj Coster-Waldau og Synnøve Macody Lund i hovedrollene. Filmen er basert på Jo Nesbøs roman med samme navn. Den ble solgt til over 50 land og ble den første norske filmen som har blitt nominert til BAFTA for beste utenlandske film. Filmen vant publikumsprisen under Amandaprisen 2012. Tyldum hadde også suksess med den historiske thrilleren *[[The Imitation Game]]* (2014), med Benedict Cumberbatch og Keira Knightley i hovedrollene. Filmen er basert på den britiske matematikeren Alan Turings innsats under andre verdenskrig. Den ble nominert til åtte Oscar under den 87. Oscar-utdelingen, inkludert for beste film, og Tyldum ble som første nordmann nominert til beste regi. Han ble også nominert til Directors Guild of America Award for beste regi i en spillefilm. Tyldum regisserte deretter sci-fi drama *[[Passengers]]*, med Chris Pratt og Jennifer Lawrence i hovedrollene, også på rollelista er Laurence Fishburne og Michael Sheen. *[[Passengers]]* kom ut i 2016.

I 2020 hadde TV-serien *[[Defending Jacob (TV-serie)|Defending Jacob]]* premiere. Alle åtte episodene var regissert av Tyldum.

## Privatliv
Tyldum bosatte seg i 2012 i Beverly Hills. Sommeren 2020 flyttet han tilbake til Norge og bosatte seg i Oslo.

## Referanser


## Eksterne lenker
* 
* 
* 
*
John Perkins (forfatter)

**John Perkins** (født 28. januar 1945 i Hanover i New Hampshire) er økonom og forfatter, kjent for å ha gitt ut bøkene *Confession of an Economic Hitman* i 2004 og *The Secret History of the American Empire* i 2007.

## Referanser


## Eksterne lenker
* 
*
Oxytelus

***Oxytelus*** er en gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae).

## Utseende
Små til middelsstore (gjerne 3-4,5 millimeter) kortvinger. Kroppen er litt flattrykt. Hodet er stort og bredt (omtrent så bredt som pronotum), mer eller mindre kvadratisk på form. Kjevene (mandiblene) stikker tydelig fram foran hodet (prognathe kjever). Fasettøynene er små til middelsstore. Pronotum er bredest ved eller like bak framhjørnene, med tydelige, dype lengdefurer i midten. Dekkvingene er ganske korte, med markerte "skuldre" og parallelle sider. Bakkroppen er avlang, med opphøyde sidekanter. I forhjørnene av hvert ryggledd er det et lite, trekantet, avgrenset felt. Beina er ganske korte, uten pigger på leggene.

## Levevis
I alle fall noen av artene i denne slekten er vanlige ved gjødsel, der de trolig lever av andre insekter som spiser av gjødselen.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien tannkortvinger Oxytelinae Fleming, 1821
****** Gruppe Oxytelini 
******* Slekten ***Oxytelus*** Gravenhorst, 1802
******** *[[Oxytelus sculptus]]* Gravenhorst, 1806
******** *[[Oxytelus fulvipes]]* Erichson, 1839
******** *[[Oxytelus laqueatus]]* (Marsham, 1802)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bildegalleri over nordamerikanske arter: http://bugguide.net/node/view/104751
Sam Rainsy-partiet

**Sam Rainsy-partet** (*Kanakpak Sam Rainsy*) **Sam Rainsy Party** er et personalistisk og liberalt politisk parti i Kambodsja. Partiet er medlem av Rådet for asiatiske liberale og demokrater. Navnet på lederen er Sam Rainsy (uttales på khmer som *Som Raeangsee*).

Sam Rainsy-partiet ble grunnlagt i 1995 som **Khmer National Party** og gitt sitt nåværende navn i 1998, og utgjør den offisielle motstanden mot den herskende Kambodsjas folkeparti. Siden nedgangen til koalisjonspartneren Funcinpec ved valget i 2008 er Sam Rainsy-partiet nå regnet som det nest største partiet i Kambodsja.

Partiet vant 15 av de 123 setene i nasjonalforsamlingen ved valget i 1998, 24 seter i 2003 og 26 plasser i 2008-valget med 21% av stemmene. Ved senatsvalget i 2006 fikk partiet to seter.

I 2009 gikk inngikk partiet en valgallianse med Menneskerettspartiet for å stille samlet til lokalvalget i 2012 og valget på nasjonalforsamling i 2013.

## Referanser


## Eksterne lenker
*
Menneskerettspartiet (Kambodsja)

**Menneskerettspartiet** (fransk: *Parti des droits de l'homme*) er et liberaldemokratisk politisk parti i kongeriket Kambodsja ledet av Kem Sokha. 

Plattformen bygger offisielt på beskyttelse av demokratiet, respekt for menneskerettigheter og eliminering av et personorientert partisystem. Partiet har størst popularitet blant kambodsjanere som bor utenfor landets grenser, men populariteten er også økende på landsbygda. Ved valget i juli 2008 fikk partiet 6,6% av stemmene og vant tre seter i det nasjonale parlamentet.

## Historie

Partiet ble grunnlagt 22. juli 2007 av Kem Sokha. Kritikere hevder at stiftelsen var ment å svekke opposisjonspartiene til Kambodsjas folkeparti (PPC) og at det drives av det herskende partiet. Denne oppfatningen synes å være vanligst i det regjerende partiet selv, da Kem Sokha lenge har vært en svært frittalende kritiker av PPC.   

Etter valget i 2008 ble Menneskerettspartiet det tredje største partiet i Kambodsja etter PPC og Sam Rainsy-partiet. I 2009 gikk inngikk partiet en valgallianse med sistnevnte parti for å stille samlet til lokalvalget i 2012 og valget på nasjonalforsamling i 2013. 

## Referanser


## Eksterne lenker
*
Sturt steinørken

**Sturt steinørken** (engelsk: *Sturt Stony Desert*, tidligere *Sturt's Stony Desert*) er en ørken i den nordøstre delen av Sør-Australia. Deler av ørkenen ligger også i Queensland.

Ørkenen er oppkalt etter Charles Sturt, som i 1845 besøkte området under sitt forsøk på å nå fram til Australias eksakte senter. Steinene gjorde at hestene hans ble halte og de sleit ned klauvene på kveget og sauene som Sturt hadde brakt med seg på ekspedisjonen. Ørkenen ble gitt navnet av den britiske oppdageren John McDouall Stuart, som i 1861 ble den første som reiste gjennom hele ørkenen. Stuart hadde tidligere også deltatt på Sturts ekspedisjon.

Sturt steinørken grenser i vest til den langt større Simpsonørkenen, mens den i sørøst grenser til Strzeleckiørkenen og i sørvest til Tirariørkenen. Gjennom ørkenen går grusveien Birdsville Track, som begynner i Marree i Sør-Australia og ender i Birdsville i Queensland.

## Se også
*Ørkener i Australia
Kobojsarna

**Kobojsarna** er en svensk musikkgruppe fra Malmö. Gruppen var opprinnelig en trio, bestående av Mikael Danielsson, Emil Carlin og Richard Pettersson. Sistnevnte forlot gruppen i 2010, og siden har Kobojsarna jobbet som en duo. Bandmedlemmene er alle født i 1986 og kommer i fra Malmö i Sverige. Gruppen ga ut singlene «Sång om ingenting» og «Jag vet att du vill ha mig», som ble årets russelåter i Norge i 2007 og 2008. 

De har også opptrådt på VG-lista Topp 20 og *Russefeber* i Norge.

## Referanser


## Eksterne lenker
*
Kansai internasjonale lufthavn

er en internasjonal flyplass som ligger på en kunstig øy midt i Osaka Bay, 38&nbsp;km sørvest for Ōsaka stasjon, utenfor kysten av byene Sennan, Izumisano og Tajiri i Osaka prefektur, Japan. Den må ikke forveksles med Osaka Internasjonale Flyplass, som ligger nærmere Osaka og som nå kun betjener innenlandsreiser.

Den ble rangert som nummer 4 i kåringen av årets flyplass 2006 av Skytrax, etter Singapore Changi lufthavn, Hongkong internasjonale lufthavn og München lufthavn «Franz Josef Strauß». Flyplassen er en internasjonal hub for All Nippon Airways, Japan Airlines, og Nippon Cargo Airlines.

## Historie

På 1960-tallet tapte Kansairegionen raskt handels- og passasjertrafikk til fordel for Tokyo. Planleggingen av en ny flyplass nær Kobe og Osaka startet. Ettersom datidens hovedflyplass, Osaka Internasjonale flyplass, var omringet av bygninger, ble det fastslått at det ikke var mulig med flere utvidelser. Naboer hadde over lang tid klaget på støy fra flyplassen, og noe måtte gjøres innen nær fremtid for å imøtekomme klagene og å ta opp konkurransen med Tokyo.

Da det ble bygget en ny flyplass i Tokyo (Narita internasjonale lufthavn), ble store mengder landareal ekspropriert i et svært tettbygd område. Dette førte til mange klager, og det ble dermed bestemt at Osakas nye flyplass skulle bygges i sjøen.

I utgangspunktet skulle flyplassen bygges nær Kobe, men byen avslo planene og plasseringen ble flyttet lenger sør i Osaka Bay. Mulighetene for døgnåpen flyplass åpnet seg samtidig.

I 1987 startet konstruksjonen av en kunstig øy, og i 1990 sto en tre kilometer lang bru mellom øya og fastlandet ferdig. Brua kostet 1 milliard dollar. Totalt kom prislappen på 20 milliarder dollar, og flyplassen ble åpnet i 1994.

Flyplassen ble bygget med tanke på å kunne tåle jordskjelv, og da et kraftig jordskjelv rammet Kobe den 17. januar 1995 fikk ikke flyplassen en eneste skade. Selv glassvinduene tålte påkjenningen.

I 2007 ble flyplassen utvidet.

## Flyselskap og destinasjoner

## Eksterne lenker
*
Morten Pettersen

**Morten Ørum Pettersen** (født 25. februar 1970) er en tidligere fotballspiller fra Grimstad.

Pettersen spilte i Start i to perioder (1990–96 og 99) og var med på å vinne to bronsemedaljer. I 1997 ble han solgt til Brann for 1,5 millioner og vant en sølvmedalje i serien i 1997.

Han fikk også med seg 5 kamper på U-landslaget.

## Referanser
Sendai

**Sendai** (仙台市; *Sendai-shi*) er en storby i Japan og hovedstaden i Miyagi-prefekturet.

Byen ble grunnlagt av samuraien Date Masamune i 1600.

Den 11. mars 2011 ble byen rammet av et kraftig jordskjelv som gjorde stor skade og medførte mange dødsfall. Sentrum av byen ligger et godt stykke inn i landet, men i øst, i bydistriktets utkant ble kyststripen rammet av en høy tsunami.  

Byen er inndelt i 5 administrative bydeler, såkalte "ku":
* Aoba-ku
* Izumi-ku
* Miyagino-ku
* Taiha-ku
* Wakabayashi-ku
## Referanser/fotnoter

## Eksterne lenker
*